BASES DE SUBVENCIÓNS A ENTIDADES SEN ÁNIMO DE LUCRO PARA APOIAR O DESENVOLVEMENTO DE FESTIVAIS MUSICAIS E DE ARTES ESCÉNICAS NA PROVINCIA DE PONTEVEDRA NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 08/03/2018)

A Xunta de Goberno desta Deputación, na súa sesión ordinaria do 2 de marzo de 2018, acordou, entre outros asuntos, aprobar as seguintes bases: A Deputación de Pontevedra, dentro do seu obxectivo xenérico de promover e fomentar a cultura galega nas súas múltiples e variadas expresións artísticas, co fin de impulsar os sectores das artes escénicas e musicais na provincia de Pontevedra, establece as bases reguladoras de concesión de subvencións públicas destinadas a promover, fomentar e difundir as actividades teatrais e musicais que se levan a cabo no seu ámbito territorial, por considerar que se trata de elementos claves da creatividade artística e da dinamización cultural da nosa provincia, co fin de contribuír á promoción, protección e difusión do patrimonio cultural do teatro e a música. En consecuencia, a Deputación de Pontevedra aproba a convocatoria de concesión de axudas para apoiar o desenvolvemento e organización de festivais e certames de artes escénicas e de música na provincia de Pontevedra durante o Ano da Lingua 2018, que se leven a cabo entre o 1 de xaneiro e o 31 de decembro de 2018, de acordo coas seguintes bases: 1. Esta convocatoria ten por obxecto regular as axudas para a organización de festivais ou certames musicais e teatrais de recoñecido prestixio que teñan lugar na provincia de Pontevedra, que dediquen unha especial atención á programación e difusión da música e do teatro galego, ademais doutras variantes artísticas, e que se levasen a cabo, como mínimo, en dúas edicións consecutivas nos tres últimos anos. Deste xeito establécense dúas modalidades de actuación dentro desta convocatoria: 1.1. Modalidade de festivais de música 1.2. Modalidade de festivais de artes escénicas 2. A xestión deste programa realizarase de acordo cos seguintes principios: 2.1. Publicidade, concorrencia, obxectividade, transparencia e igualdade 2.2. Eficacia no cumprimento dos obxectivos fixados por esta Administración 2.3. Eficiencia na asignación de efectivos e na utilización de recursos públicos 3. A concesión das axudas, de acordo co establecido no punto anterior, efectuarase mediante o procedemento de concorrencia competitiva establecido no artigo 22.1 da Lei 38/2003, de 17 de novembro, xeral de subvencións (LXS). 4. Quedan excluídas desta convocatoria, e polo tanto non serán obxecto de subvención, as seguintes actividades: A concesión das subvencións estará suxeita á dispoñibilidade orzamentaria para o período comprendido entre o 1 de xaneiro e o 31 de decembro de 2018; estas convócanse con cargo á aplicación 18/330.3340.489.05 do Orzamento da Deputación para o ano 2018 por un importe total de cento trinta mil (130.000) euros. Poderán solicitar estas subvencións as asociacións que reúnan os seguintes requisitos: A. Para a modalidade de festivais de música é necesario cumprir cos seguintes requisitos: a) Levarse a cabo entre o 1 de xaneiro e o 31 de decembro do 2018 b) Ter unha duración mínima de dúas xornadas e contar cun mínimo de oito grupos c) Contar coa participación dun mínimo de catro grupos galegos ou que teñan máis de 15 compoñentes galegos e que interpreten obras de autoría galega d) Ter realizado anteriormente un mínimo de dúas edicións consecutivas á convocatoria destas bases e) Incluír na programación actividades paralelas de posta en valor do sector musical galego ou de formación musical f) Empregar a lingua galega na comunicación nos diferentes soportes e no desenvolvemento das actividades paralelas, sen prexuízo do uso doutras linguas oficiais B. Para a modalidade de festivais de artes escénicas é necesario cumprir cos seguintes requisitos: a) Levarse a cabo entre o 1 de xaneiro e o 31 de decembro do 2018 b) Ter unha duración mínima de dúas xornadas e contar cun mínimo de oito compañías c) Contar coa participación dun mínimo de tres compañías galegas ou que poñan en escena obras de autoría galega e que empreguen a lingua galega nas súas representacións d) Ter realizado anteriormente un mínimo de dúas edicións consecutivas á convocatoria destas bases e) Incluír na programación actividades paralelas de posta en valor do sector teatral galego ou de formación f) Empregar a lingua galega na comunicación nos diferentes soportes e no desenvolvemento das actividades paralelas, sen prexuízo do uso doutras linguas oficiais Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS), que será a que traslade ao BOPPO o seu extracto, sen prexuízo da súa inserción en www.depo. gal e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará o 28 de marzo de 2018. Co fin de minimizar erros e axilizar a mecanización dos datos das solicitudes deberase optar preferentemente pola súa presentación mediante formulario web, ao que se pode acceder en www.depo. gal. a) Presentación de solicitudes mediante formulario web Para realizar a solicitude a través de www.depo. gal seguiranse os seguintes pasos: 1.º Encher os datos do formulario oficial de solicitude e facer clic en “enviar datos” 2.º Descargar e imprimir o xustificante xerado na web tras realizar o envío. Este xustificante incluirá un código único de solicitude 3.º Presentar o xustificante xerado durante o proceso de solicitude dentro do prazo establecido nestas bases, xunto coa documentación establecida na base sexta, no Rexistro xeral da institución provincial: Ou de calquera das formas previstas no artigo 16.4 da Lei 39/2015, de 1 de outubro, do procedemento administrativo común das administracións públicas (LPACAP). b) Presentación de solicitudes mediante formulario impreso No caso de non poder realizar a solicitude a través de www.depo. gal, a persoa solicitante poderá presentala, xunto coa documentación establecida na base sexta, no Rexistro xeral da Deputación, en calquera das súas oficinas de rexistro ou a través de calquera das formas previstas no artigo 16.4 da LPACAP. No caso de enviarse por correo postal (ao Rexistro da Deputación), o envío deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes desta convocatoria. As solicitudes remitidas por correo que non cumpran este requisito teranse por presentadas para todos os efectos no mesmo día en que teñan entrada no Rexistro da Deputación, independentemente da data de presentación na oficina de Correos. A presentación da solicitude implicará que se autoriza a Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. Se a solicitude non reúne os datos esixidos na convocatoria, ou calquera dos previstos no artigo 66 da LPACAP, requiriráselle á persoa interesada, de conformidade co establecido no artigo 68 da citada lei, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, terase por desistida da súa solicitude, que se arquivará sen máis trámites. As entidades interesadas poderán presentar unha única solicitude ao abeiro desta convocatoria, que se formalizará nos modelos normalizados que se facilitan no Rexistro xeral do organismo provincial, no da súa sede de Vigo, no Servizo de Cultura e Lingua ou en www.depo. gal, coa que se achegará ademais a seguinte documentación: a) Fotocopia da tarxeta de identificación fiscal da entidade, actualizada (coa sinatura dixital), só no caso que se denegue expresamente a súa consulta b) Fotocopia cotexada do DNI da persoa representante legal da entidade, só no caso que se denegue expresamente a súa consulta c) Memoria completa e detallada do proxecto para o que se solicita a subvención asinada pola persoa representante, e que achegue os datos solicitados para este, que se axustarán aos criterios de valoración especificados na letra b) da base oitava, No caso de acreditar a presenza de máis de 15 compoñentes galegos, fotocopias cotexadas dos seus DNI ou certificados de empadroamento. d) Orzamento detallado e totalizado da actividade obxecto da subvención (incluíndo as cantidades, os prezos unitarios, o IVE detallado), asinado pola persoa representante, no cal figuren todos os gastos subvencionables sinalados na base décimo segunda, xunto coa previsión de ingresos e) Memoria da última edición do festival, asinada pola persoa representante, na cal se detallen a súa antigüidade e as especificacións axustadas aos criterios de valoración que aparecen na letra a) da base oitava. Con esta memoria achegarase unha declaración responsable sobre a veracidade da información, que a Deputación de Pontevedra poderá comprobar en calquera momento f) Dossier de prensa da última edición do festival. g) Declaración na que conste se se solicitaron outras subvencións, axudas, ingresos ou recursos que financien a actividade para a que se solicita a subvención A presentación da solicitude de subvención por parte da persoa interesada ou a súa representante comportará a autorización ao órgano xestor para consultar automaticamente datos en poder das administracións públicas (CIF da entidade e DNI da persoa representante) e para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de facenda da Xunta de Galicia, segundo o establecido no artigo 23.3 da LXS. Non obstante, a persoa solicitante ou a súa representante poderá denegar expresamente o consentimento, en cuxo caso deberá presentar a documentación necesaria e as certificacións nos termos previstos regulamentariamente. No caso de que algunha circunstancia imposibilite a obtención dos citados datos poderáselles solicitar ás persoas interesadas a súa presentación. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: a. Criterios de valoración con respecto aos datos da edición 2017 1. Número de grupos, compañías ou integrantes (contabilizar só un apartado): 1.1. Grupos ou compañías galegos ou con integrantes galegos: 1,5 puntos por grupo/compañía ou 0,5 puntos por integrante. Máximo de 6 puntos 1.2. Grupos ou compañías con integrantes do resto do Estado: 1 punto por grupo ou 0,5 puntos por integrante. Máximo de 4 puntos 1.3. Grupos ou compañías con integrantes internacionais: 2,5 puntos por grupo ou 0,5 puntos por integrante. Máximo de 10 puntos 2. Asistencia ao festival: achegarase documentación que a acredite: 2.1. Entre 500 e 1.000 asistentes: 1,5 puntos 2.2. Entre 1.001 e 5.000 asistentes: 2,5 puntos 2.3. Máis de 5.000 asistentes: 5 puntos 3. Actividades e accións paralelas desenvoltas: cada acción só poderá puntuar en cada un dos apartados onde se insira. Máximo de 20 puntos: 3.1. Destinadas ao sector musical ou escénico: charlas, publicacións, apertura de canles de distribución ou outras accións: 1 punto por acción. Máximo de 5 puntos 3.2. Destinadas ao alumnado en formación musical ou escénica: 1 punto por actividade ou acción. Máximo de 5 puntos 3.3. Destinadas a novos públicos, específicos ou en risco de exclusión: 1 punto por actividade ou acción. Máximo de 5 puntos 3.4. Destinadas a proxectar o festival, agás os días en que este teña lugar: 1 punto por actividade ou acción. Máximo de 5 puntos 3.5. Destinadas ao fomento da lingua galega: 1 punto por grupo que teña no seu repertorio, polo menos, cinco temas en galego ou composicións de artistas galegos. No caso das compañías teatrais computarán as que se desenvolvan en galego. Máximo de 5 puntos 4. Viabilidade do proxecto. Terase en conta a solidez financeira do festival, para o que se valorarán as achegas de fondos propios da entidade organizadora e os patrocinios de entidades privadas con respecto ao seu orzamento subvencionable (con IVE), e admitiranse como fondos propios as achegas de financiamento doutras administracións públicas das que se obtivese algún tipo de axuda Valoraranse as achegas propias realizadas ao proxecto de acordo coas seguintes porcentaxes: 4.1. Entre o 15 % e o 25 % do orzamento: 5 puntos 4.2. Entre o 25,01 % e o 50 % do orzamento: 10 puntos 4.3. Entre o 50,01 % e o 75 % do orzamento: 15 puntos 4.4. Máis do 75 % do orzamento: 20 puntos b. Criterios de valoración da proposta para o ano 2018 1. Antigüidade do festival: 1.1. De 3 a 5 edicións: 5 puntos 1.2. De 6 a 7 edicións: 10 puntos 1.3. De 8 a 10 edicións: 15 puntos 1.4. Máis de 10 edicións: 20 puntos 2. Actividades paralelas previstas que se vaian levar a cabo: 2.1. Destinadas ao sector musical ou teatral profesional como charlas, publicacións, apertura de canles de distribución ou outras accións: 1 punto por acción. Máximo de 5 puntos 2.2. Destinadas a novos públicos, específicos ou en risco de exclusión: 1 punto por actividade ou acción. Máximo de 5 puntos 2.3. Destinadas a proxectar o festival, excepto os días en que este teña lugar: 1 punto por actividade ou acción. Máximo de 5 puntos 2.4. Destinadas ao fomento da lingua galega: 1 punto por grupo que teña no seu repertorio, polo menos, cinco temas en galego ou composicións de artistas galegos. No caso das compañías teatrais computarán as que se desenvolvan en galego. Máximo de 5 puntos 3. Viabilidade do proxecto. Valorarase a porcentaxe da subvención solicitada con respecto ao orzamento global (con IVE) do proxecto: 3.1. O 75 % do orzamento: 5 puntos 3.2. Entre o 50 % e o 74,99 % do orzamento: 10 puntos 3.3. Entre o 25 % e o 49,99 % do orzamento: 15 puntos 3.4. Menos do 25 % do orzamento: 20 puntos 4. Custo total do proxecto 4.1. Ata 10.000,00 €: 4 puntos 4.2. De 10.000,01 € a 15.000,00 €: 6 puntos 4.3. De 15.000,01 € a 20.000,00 €: 8 puntos 4.4. De 20.000,01 € a 30.000,00 €: 12 puntos 4.5. De 30.000,01 € a 50.000,00 €: 15 puntos 4.6. De 50.000,01 € a 90.000,00 €: 20 puntos 4.7. Máis de 90.000,00 €: 30 puntos As solicitudes que na súa valoración non acaden un total de 50 puntos serán rexeitadas. Para o resto dos festivais o reparto proporcional dos importes efectuarase a partir dese valor mínimo establecido. A instrución do procedemento de concesión de subvencións correspóndelle ao xefe do Servizo de Cultura e Lingua, quen realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales elaborará un informe-proposta no que figurará a valoración das solicitudes segundo os criterios sinalados na base oitava no que explique o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Posteriormente realizarase un estudo do informe-proposta do xefe do Servizo pola comisión de valoración das solicitudes de subvención, órgano colexiado composto por: Presidencia: o deputado de Cultura e Lingua Vogalía: dous membros do equipo técnico do Servizo de Cultura e Lingua e un membro do equipo técnico do Servizo de Intervención Secretaría: un membro do funcionariado do Servizo de Cultura e Lingua, que actuará como secretaria ou secretario sen voto A comisión de valoración poderá: 1. Acadar cantos informes estime necesarios para resolver 2. Emitir un informe respecto das solicitudes de subvención As propostas de concesión de subvencións someteranse á aprobación do órgano competente, previo informe de fiscalización de Intervención de todos os expedientes e do informe-proposta. A resolución do procedemento notificaráselles ás e aos interesados conforme ao previsto no artigo 40 da LPACAP. Logo de transcorridos seis meses a partir do día seguinte ao de finalización do prazo de presentación da solicitude sen lles notificar a resolución, as persoas interesadas estarán lexitimadas para entender como desestimada por silencio administrativo a solicitude de subvención. As persoas beneficiarias da subvención, logo de concedida, quedarán obrigadas a destinar os fondos percibidos ao obxecto concreto para o cal se concederon, de acordo co proxecto achegado na solicitude. Unha vez notificada a aprobación das subvencións concedidas e realizada a actividade, as entidades beneficiarias terán de prazo ata o 28 de febreiro de 2019 para xustificala presentando a seguinte documentación: a) Memoria xustificativa do cumprimento das condicións establecidas na solicitude de subvención, debidamente asinada, na que se indiquen a programación realizada e os resultados obtidos b) Orixinais ou copias cotexadas de facturas ou documentos análogos con valor probatorio no ámbito mercantil e administrativo polo importe da subvención concedida; indicarase en cada factura o número de unidades, os prezos unitarios destas e mais o custo total de cada unidade c) Conta xustificativa dos gastos, na que se determinará o custo ou gasto total da finalidade subvencionada detallando as facturas ou documentos con valor probatorio no ámbito mercantil e administrativo, na que se poña de relevo que os gastos que figuran nesa conta se aplicaron á finalidade para a que foi concedida a axuda, indicando que o resto dos xustificantes da conta se encontran no domicilio da entidade beneficiaria á disposición da Deputación para o seu exame, tal como se establece na base 25.8.2. c) das de execución do vixente Orzamento provincial d) Os gastos xustificados deberán axustarse aos conceptos incluídos no orzamento inicial, sen que se aboe máis que o importe xustificado co límite da subvención concedida, e establecerase unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado (que non debe superar o 20 %) e) Os beneficiarios das subvencións provinciais deben empregar, con carácter xeral, formas de pagamento a terceiros que poidan acreditarse mediante un documento expedido por unha entidade financeira, no que queden identificados o beneficiario, o importe e a data de pagamento (tarxetas de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros f) Acreditar a debida divulgación do financiamento por parte da institución provincial da actividade subvencionada, mediante soportes publicitarios, físicos ou telemáticos, incluíndo o logo Deputación de Pontevedra-Ano da Lingua g) Declaración de que non se recibiron outras subvencións de administracións públicas ou entidades privadas para a finalidade subvencionada ou, no seu caso, detalle do financiamento obtido e a declaración responsable de que os ingresos non superan o custo da finalidade subvencionada h) Para cobrar a axuda concedida as entidades deberán estar ao corrente das súas obrigas fiscais coa Axencia Estatal Tributaria, coa Facenda autonómica, coa Seguridade Social e coa Deputación, situación que determinará de oficio a propia institución Con carácter xeral e de acordo co establecido no artigo 23 da Ordenanza xeral de subvencións da Deputación de Pontevedra, consideraranse gastos subvencionables aqueles que, de xeito indubidable, respondan á realización do proxecto e se inclúan entre os seguintes: a. Gastos de difusión e publicidade en calquera soporte, no cal se fará constar o logotipo da Deputación de Pontevedra seguindo as súas normas de identidade corporativa b. Aluguer de espazos e equipamentos técnicos c. Gastos de contratación de servizos técnicos e profesionais d. Xestión de películas: dereitos de exhibición e transporte de copias e. Premios consistentes en diñeiro ou galardóns oficiais, en cuxa convocatoria e publicidade constará a colaboración desta institución provincial: fabricación de estatuíñas, galardóns ou similares que se entreguen como premios do festival f. Gastos de viaxes, aloxamento e manutención das persoas participantes nas actividades propostas Todos os gastos subvencionables deberán estar pagados con anterioridade á finalización do prazo de xustificación. En ningún caso o custo de adquisición dos gastos subvencionables poderá ser superior ao valor do mercado. En ningún caso serán subvencionables: A realización dos festivais será de exclusiva responsabilidade das entidades, así como as obrigas fiscais e de seguridade social que delas se deriven. As beneficiarias da subvención teñen que cumprir as seguintes obrigas: a) Cando o importe do gasto subvencionable supere as contías establecidas no Texto refundido da Lei de contratos do sector público aprobado polo Real decreto lexislativo 3/2011, de 14 de novembro, para o contrato menor, a beneficiaria deberá solicitar, como mínimo, tres ofertas de diferentes empresas con carácter previo á contratación do compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que as realicen, presten ou subministren, ou salvo que o gasto se fixese antes da solicitude da subvención b) Levar a cabo a actividade subvencionada de acordo co proxecto presentado c) Notificarlle á Deputación de Pontevedra as axudas, ingresos ou recursos que financien a actuación subvencionada, obtidos ou solicitados a outras administracións ou entidades públicas ou privadas, con posterioridade á presentación da solicitude da convocatoria correspondente d) Proporcionar en todo momento a información que lle sexa solicitada respecto da subvención concedida e someterse ás actuacións de comprobación da Intervención da Deputación de Pontevedra, segundo a súa normativa e) Facer constar os logotipos da Deputación de Pontevedra, segundo a súa normativa básica de identidade corporativa, en todos os elementos de difusión relacionados coa actividade subvencionada f) Outras obrigas previstas na normativa de subvencións Para pagar a subvención terase en conta o seguinte: O pagamento efectuarase por transferencia á conta bancaria indicada pola persoa perceptora. Logo de vencido o prazo de xustificación sinalado na base décimo primeira sen que a entidade beneficiaria presentase a documentación xustificativa, o Servizo de Cultura e Lingua requiriralle que a presente no prazo improrrogable de quince días. De non presentar a documentación neste prazo, perderase a subvención coas demais responsabilidades previstas na LXS. As subvencións concedidas deberán devolverse ou reintegrarse nos seguintes casos: De acordo co establecido na base 16.2 das de execución do Orzamento para o ano 2018 e cumprindo co establecido no artigo 18 da LXS, o órgano competente para a aprobación destas bases é a Xunta de Goberno. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou no prazo dun mes, que se entenderá como desestimado se transcorre este período de tempo sen resposta. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entende desestimado. Para o non disposto nestas bases contemplarase o establecido na Ordenanza xeral de subvencións da Deputación de Pontevedra, nas bases de execución do Orzamento xeral da Deputación do exercicio 2018, na LXS e na demais lexislación de desenvolvemento. Con carácter supletorio, rexerá a Lei 39/2015, de 1 de outubro, do procedemento administrativo común das administracións públicas (LPACAP) e a Lei 40/2015, de 1 de outubro, de réxime xurídico do sector público (LRXSP).